Nr. L 362/18 De Europæiske Fællesskabers Tidende 31. 12. 85 RÅDETS FORORDNING (EØF) Nr. 3770/85 af 20. december om lagre af landbrugSprodukter i Spanien RÅDET FOR DE EUROPÆISKE FÆLLESSKABER HAR - under henvisning til traktaten om oprettelse af Det euro- pæiske økonomiske Fællesskab, under henvisning til akten vedrørende Spaniens og Portugals tiltrædelse, særlig artikel 91, stk. 3, under henvisning til forslag fra Kommissionen, og ud fra følgende betragtninger: I henhold til tiltrædelsesaktens artikel 86 skal ethvert lager af produkter i fri omsætning på spansk område den 1. marts 1986, som i mængde overstiger, hvad der må anses for at være et normalt overført lager, afvikles af kongeriget Spanien for dettes regning; for visse produkter er det ikke nødvendigt at bestemme det eventuelle lager, enten på grund af produkternes karakter eller markedsordningen, eller på grund af, at Den europæiske udviklings- og garantifond for Landbruget ikke deltager i finansieringen; af hensyn til landbrugsmarkedernes forvaltning bør det undgås, at afviklingen af de i tiltrædelsesaktens artikel 86 omhandlede produkter fører til oprettelse af to parallelle markeder for det samme produkt; det i nævnte artikel fastlagte mål kan nås i forbindelse med finansieringsforan- staltninger; udtrykket »ethvert lager af produkter« omfatter såvel offent- lige som private lagre; der bør fastsættes kriterier til bestemmelse af den mængde, der anses for at være et normalt overført lager; med henblik herpå vil det være hensigtsmæssigt at tage hensyn til behovet på det spanske marked i en periode, der kan variere efter produkternes art; bestemmelse af de lagre, som kongeriget Spanien skal afvikle for egen regning, kan generelt ske på grundlag af allerede foreliggende oplysninger eller på grundlag af skøn; det forekommer dog nødvendigt, at der åbnes mulighed for at gøre brug af optællinger; i henhold til tiltrædelsesaktens artikel 86, andet punktum, skal begrebet »normalt overført lager« defineres for hvert produkt på grundlag af de kriterier og målsætninger, der gælder for hver fælles markedsordning; tobak vil være omfattet af forordning (EØF) nr. 3766/ 85 (); (1) Se side 1 i denne Tidende. i henhold til artikel 2, stk. 3, i traktaten om Spaniens og Portugals tiltrædelse kan Fællesskabernes institutioner inden tiltrædelsen vedtage de foranstaltninger, der er omhandlet i tiltrædelsesaktens artikel 91, idet disse foranstaltninger træder i kraft med forbehold af nævnte traktats ikrafttræden og da på datoen herfor — UDSTEDT FØLGENDE FORORDNING: Artikel 1 I denne forordning fastsættes de almindelige regler for anvendelsen af artikel 86 i tiltrædelsesakten. Artikel 2 Denne forordning omfatter ikke produkter: — som ikke kan oplagres, eller — for hvilke der ikke foreligger nogen spekulationsrisiko, eller — for hvilke der hverken gælder eksportrestitutioner eller interventioner i henhold til artikel 3, stk. 1, i Rådets forordning (EØF) nr. 729/70 af 21. april 1970 om finansiering af den fælles landbrugspolitik (2), eller — som henhører under tobakssektoren. Artikel 3 1. Som produkter i fri omsætning på spansk område anses: a) produkter, der fuldt ud er fremstillet i Spanien; b) produkter: — der helt eller delvis er fremstillet af produkter fra andre lande end Spanien, eller — der er indført i Spanien, for hvilke indførselsformaliteterne er afsluttet og de pligtige toldafgifter og andre afgifter med tilsvarende virkning er opkrævet i Spanien, og for hvilke der ikke er indrømmet fuldstændig eller delvis refusion af disse afgifter. | 2. Som lager af produkter anses enhver mængde produk- ter, der tilhører kongeriget Spanien eller en fysisk eller juridisk person, eller som disse ligger inde med, med undtagelse af ubetydelige mængder. (?) EFT nr. L 94 af 28. 4. 1970, s. 13.